ΕΚΘΕΣΗ ΤΗΣ ΕΠΙΤΡΟΠΗΣ ΣΧΕΤΙΚΑ ΜΕ ΤΙΣ ΕΡΓΑΣΙΕΣ ΤΩΝ ΕΠΙΤΡΟΠΩΝ ΚΑΤΑ ΤΗ ΔΙΑΡΚΕΙΑ ΤΟΥ 2011 /* COM/2012/0685 final */





ΕΚΘΕΣΗ ΤΗΣ ΕΠΙΤΡΟΠΗΣ ΣΧΕΤΙΚΑ ΜΕ ΤΙΣ ΕΡΓΑΣΙΕΣ ΤΩΝ ΕΠΙΤΡΟΠΩΝ ΚΑΤΑ ΤΗ ΔΙΑΡΚΕΙΑ ΤΟΥ 2011 Σύμφωνα με το άρθρο 10 παράγραφος 2 του κανονισμού (ΕΕ) αριθ. 182/2011 για τη θέσπιση κανόνων και γενικών αρχών σχετικά με τους τρόπους ελέγχου από τα κράτη μέλη της άσκησης των εκτελεστικών αρμοδιοτήτων από την Επιτροπή[1] (ο «κανονισμός επιτροπολογίας»), η Επιτροπή υποβάλλει με το παρόν την ετήσια έκθεση σχετικά με τις εργασίες των επιτροπών για το 2011. Η παρούσα έκθεση περιλαμβάνει επισκόπηση των εξελίξεων στο σύστημα επιτροπολογίας το 2011 και σύνοψη των δραστηριοτήτων των επιτροπών. Συνοδεύεται από έγγραφο εργασίας των υπηρεσιών της Επιτροπής το οποίο περιλαμβάνει λεπτομερή στατιστικά στοιχεία για το έργο κάθε επιτροπής. 1. Επισκόπηση των εξελίξεων στο σύστημα επιτροπολογίας το 2011 Ο κανονισμός επιτροπολογίας εγκρίθηκε από το Ευρωπαϊκό Κοινοβούλιο και το Συμβούλιο στις 16 Φεβρουαρίου 2011 και τέθηκε σε ισχύ την 1η Μαρτίου 2011. Ο εν λόγω κανονισμός κατήργησε την απόφαση επιτροπολογίας του 1999[2] και αντικατέστησε τις διαδικασίες που προβλέπονται στην εν λόγω απόφαση με δύο μόνο διαδικασίες (τη συμβουλευτική διαδικασία και τη διαδικασία εξέτασης). 1.1. Νέες διαδικασίες επιτροπολογίας Βάσει του άρθρου 2 του κανονισμού επιτροπολογίας, η διαδικασία εξέτασης χρησιμοποιείται ιδίως για (i) τα μέτρα γενικής εμβέλειας, και (ii) για μέτρα με δυνητικά σημαντικό αντίκτυπο (π.χ. στη φορολογία ή τη γεωργική πολιτική της ΕΕ), ενώ η συμβουλευτική διαδικασία χρησιμοποιείται γενικά για όλα τα άλλα εκτελεστικά μέτρα. 1.1.1 Διαδικασία εξέτασης (άρθρο 5 του κανονισμού επιτροπολογίας) Όταν η βασική πράξη παραπέμπει στη διαδικασία εξέτασης, η επιτροπή διατυπώνει τη γνώμη της για σχέδιο εκτελεστικής πράξης με ειδική πλειοψηφία: · Όταν υπάρχει ειδική πλειοψηφία υπέρ του σχεδίου εκτελεστικής πράξης (θετική γνώμη), η Επιτροπή εκδίδει την πράξη. · Όταν υπάρχει ειδική πλειοψηφία κατά του σχεδίου εκτελεστικής πράξης (αρνητική γνώμη), η Επιτροπή δεν μπορεί να την εκδώσει[3]. Στις περιπτώσεις αυτές, η Επιτροπή μπορεί: (1) να αποσύρει εντελώς το σχέδιο εκτελεστικής πράξης, αν η πράξη δεν κρίνεται αναγκαία· (2) εάν κρίνεται αναγκαία, να τροποποιήσει το σχέδιο εκτελεστικής πράξης και να υποβάλει την τροποποιημένη εκδοχή στην (ίδια) επιτροπή εντός διμήνου από τη διατύπωση της αρνητικής γνώμης· ή, (3) εάν κρίνεται αναγκαία, να παραπέμψει το ίδιο σχέδιο στην επιτροπή προσφυγών (βλ. κατωτέρω), εντός ενός μηνός από τη διατύπωση της αρνητικής γνώμης. · Όταν δεν υπάρχει ειδική πλειοψηφία υπέρ ή κατά του σχεδίου εκτελεστικής πράξης («μη διατύπωση γνώμης»), η Επιτροπή μπορεί να επιλέξει να εκδώσει, να αποσύρει ή να τροποποιήσει το σχέδιο εκτελεστικής πράξης και να το υποβάλει εκ νέου στην (ίδια) επιτροπή. Ωστόσο, υπάρχουν ορισμένες περιπτώσεις, στις οποίες η Επιτροπή δεν μπορεί να εκδώσει το σχέδιο εκτελεστικής πράξης[4], και συγκεκριμένα: (1) όταν αφορά έναν από τους ακόλουθους ευαίσθητους τομείς: φορολογία, χρηματοοικονομικές υπηρεσίες, την προστασία της υγείας ή της ασφάλειας ανθρώπων, ζώων ή φυτών ή οριστικά πολυμερή μέτρα διασφάλισης· ή, (2) όταν η βασική νομική πράξη ορίζει ότι το σχέδιο εκτελεστικής πράξης δεν μπορεί να εκδοθεί ελλείψει γνώμης· ή, (3) όταν αντιτίθεται σε αυτό απλή πλειοψηφία των μελών που απαρτίζουν την επιτροπή. Στις εν λόγω τρεις περιπτώσεις, η Επιτροπή έχει τις ίδιες εναλλακτικές λύσεις όπως και στην περίπτωση αρνητικής γνώμης. 1.1.2 Συμβουλευτική διαδικασία (άρθρο 4 του κανονισμού επιτροπολογίας) Στο πλαίσιο της συμβουλευτικής διαδικασίας, η επιτροπή διατυπώνει τη γνώμη της για σχέδιο εκτελεστικής πράξης, εν ανάγκη κατόπιν ψηφοφορίας με απλή πλειοψηφία των μελών που την απαρτίζουν. Η γνώμη της επιτροπής στο πλαίσιο της συμβουλευτικής διαδικασίας δεν είναι νομικά δεσμευτική, αλλά η Επιτροπή, προτού αποφασίσει για το σχέδιο εκτελεστικής πράξης, πρέπει να λαμβάνει ιδιαιτέρως υπόψη της τόσο τα συμπεράσματα των συζητήσεων που διεξήχθηκαν στο πλαίσιο της επιτροπής όσο και τη γνώμη που διατυπώθηκε. 1.1.3 Εκτελεστικές πράξεις που έχουν άμεση εφαρμογή («διαδικασία επείγοντος») Ο κανονισμός επιτροπολογίας ορίζει ότι μια βασική πράξη μπορεί να παρέχει στην Επιτροπή την επιλογή να εκδώσει εκτελεστικές πράξεις άμεσης εφαρμογής, όταν συντρέχουν επιτακτικοί λόγοι επείγουσας ανάγκης. Αυτή η «διαδικασία επείγοντος» δεν αποτελεί χωριστή διαδικασία επιτροπολογίας, αλλά μάλλον «παραλλαγή» της διαδικασίας εξέτασης ή της συμβουλευτικής διαδικασίας. Βάσει της διαδικασίας επείγοντος, η Επιτροπή μπορεί, χωρίς προηγούμενη διαβούλευση με την επιτροπή, να εκδώσει εκτελεστική πράξη που έχει άμεση εφαρμογή και παραμένει σε ισχύ για διάστημα που συνήθως δεν υπερβαίνει τους έξι μήνες. Μόνο μετά την έκδοση (το αργότερο 14 ημέρες μετά την έκδοση), η Επιτροπή θα υποβάλει την εκδοθείσα πράξη στη σχετική επιτροπή για να λάβει τη γνώμη της σύμφωνα με τη σχετική διαδικασία επιτροπολογίας (συμβουλευτική διαδικασία ή διαδικασία εξέτασης). Όταν εφαρμόζεται η διαδικασία εξέτασης, η Επιτροπή πρέπει να καταργήσει αμέσως την εκτελεστική πράξη, εφόσον η επιτροπή διατυπώσει αρνητική γνώμη. 1.2 Παραπομπές σε πρώην διαδικασίες επιτροπολογίας Προκειμένου να διασφαλιστεί η ομαλή μετάβαση από το καθεστώς που προβλέπεται στην απόφαση επιτροπολογίας στο νέο καθεστώς επιτροπολογίας, ο κανονισμός επιτροπολογίας προβλέπει την αυτόματη προσαρμογή των παλαιών διαδικασιών στις νέες διαδικασίες (άρθρο 13). Κατά συνέπεια, όλες οι παραπομπές σε διαδικασία που προβλέπεται στην απόφαση επιτροπολογίας (συμβουλευτική, διαχειριστική, κανονιστική και διασφάλισης) πρέπει να νοούνται ως παραπομπές στις αντίστοιχες διαδικασίες του κανονισμού (την 1η Μαρτίου 2011, η πρώην συμβουλευτική διαδικασία κατέστη η νέα συμβουλευτική διαδικασία, η πρώην διαχειριστική και κανονιστική διαδικασία κατέστησαν η διαδικασία εξέτασης και η πρώην διαδικασία διασφάλισης κατέστη η διαδικασία επείγοντος). Η μόνη εξαίρεση είναι η κανονιστική διαδικασία με έλεγχο. Η διαδικασία αυτή συνεχίζεται να εφαρμόζεται προσωρινά (σύμφωνα με το άρθρο 5α της απόφασης επιτροπολογίας) στις βασικές πράξεις που παραπέμπουν σε αυτήν, έως ότου οι πράξεις αυτές τροποποιηθούν και προσαρμοσθούν επίσημα στη συνθήκη της Λισαβόνας. Επομένως, από την 1η Μαρτίου 2011, οι επιτροπές επιτροπολογίας λειτουργούν σύμφωνα με τις διαδικασίες που καθορίζονται στον κανονισμό επιτροπολογίας: συμβουλευτική διαδικασία (άρθρο 4 του κανονισμού επιτροπολογίας) και διαδικασία εξέτασης (άρθρο 5 του κανονισμού επιτροπολογίας), καθώς και σύμφωνα με την κανονιστική διαδικασία με έλεγχο που καθορίζεται στο άρθρο 5α της «παλαιάς» απόφασης επιτροπολογίας). 1.3 Ρόλος της επιτροπής προσφυγών Στο πλαίσιο της διαδικασίας εξέτασης, ο μηχανισμός ελέγχου που θεσπίζεται από τον κανονισμό επιτροπολογίας προβλέπει τη δυνατότητα παραπομπής σε επιτροπή προσφυγών. Η επιτροπή προσφυγών αποτελεί επίσης επιτροπή επιτροπολογίας, δηλαδή απαρτίζεται από εκπροσώπους των κρατών μελών, προεδρεύεται από την Επιτροπή, και εφαρμόζει τους ίδιους κανόνες ψηφοφορίας (ειδική πλειοψηφία). Ωστόσο, σε αντίθεση με τις άλλες επιτροπές επιτροπολογίας δεν αποτελεί μόνιμο όργανο· Στην πραγματικότητα, συνιστά διαδικαστικό εργαλείο που παρέχει στα κράτη μέλη τη δυνατότητα δεύτερης συζήτησης σε υψηλότερο επίπεδο εκπροσώπησης. Οι συνέπειες της ψηφοφορίας στην επιτροπή προσφυγών είναι οι εξής: (1) Σε περίπτωση θετικής γνώμης, η Επιτροπή εκδίδει την εκτελεστική πράξη. (2) Σε περίπτωση μη διατύπωσης γνώμης, η Επιτροπή εκδίδει την πράξη[5]. (3) Σε περίπτωση αρνητικής γνώμης, η Επιτροπή δεν μπορεί να εκδώσει την πράξη. 1.4 Ρόλος του Κοινοβουλίου και του Συμβουλίου Και οι δύο νομοθέτες πρέπει να ενημερώνονται σωστά και συνεχώς για τις εργασίες των επιτροπών μέσω του μητρώου επιτροπολογίας, το οποίο προσαρμόστηκε στις νέες διαδικασίες. Το άρθρο 10 του κανονισμού επιτροπολογίας καθορίζει ποια έγγραφα πρέπει να αποστέλλονται στο Ευρωπαϊκό Κοινοβούλιο και στο Συμβούλιο ταυτόχρονα με την αποστολή τους στα μέλη της επιτροπής. Το Κοινοβούλιο και το Συμβούλιο έχουν επίσης δικαίωμα να προβαίνουν σε εμπεριστατωμένο έλεγχο των σχεδίων των εκτελεστικών πράξεων που βασίζονται σε πράξεις που εκδόθηκαν με τη διαδικασία της συναπόφασης. Αυτό σημαίνει ότι, σε οποιοδήποτε στάδιο της διαδικασίας, μπορούν να γνωστοποιήσουν στην Επιτροπή ότι το σχέδιο υπερβαίνει τις εκτελεστικές αρμοδιότητες που προβλέπονται στη βασική πράξη. Στην περίπτωση αυτή, η Επιτροπή πρέπει να επανεξετάσει το σχέδιο και να πληροφορήσει το Κοινοβούλιο και το Συμβούλιο για το εάν προτίθεται να διατηρήσει, να τροποποιήσει ή να αποσύρει το σχέδιο (άρθρο 11 του κανονισμού). 1.5 Νέα πρότυποι διαδικαστικοί κανόνες για τις επιτροπές Ο κανονισμός επιτροπολογίας προβλέπει τη θέσπιση πρότυπων διαδικαστικών κανόνων από την Επιτροπή (άρθρο 9). Η Επιτροπή εξέδωσε νέους πρότυπους διαδικαστικούς κανόνες για τις επιτροπές επιτροπολογίας στις 8 Ιουλίου 2011[6]. Σε αυτή τη βάση, κάθε επιτροπή εκδίδει τον εσωτερικό κανονισμό της με απλή πλειοψηφία των μελών της, κατόπιν προτάσεως του προέδρου της επιτροπής. Εφόσον είναι αναγκαίο, οι υφιστάμενες επιτροπές προσαρμόζουν τους εσωτερικούς κανονισμούς τους προς τους νέους πρότυπους κανόνες. 2. Επισκόπηση των δραστηριοτήτων 2.1 Αριθμός επιτροπών και συνεδριάσεων Είναι σημαντικό να γίνει διαχωρισμός μεταξύ, αφενός των επιτροπών επιτροπολογίας και αφετέρου άλλων φορέων, και ειδικότερα των «ομάδων εμπειρογνωμόνων» που δημιουργούνται από την ίδια την Επιτροπή. Οι φορείς αυτοί παρέχουν τεχνογνωσία στην Επιτροπή κατά την προετοιμασία και την εφαρμογή της πολιτικής[7], ενώ οι επιτροπές επιτροπολογίας επικουρούν την Επιτροπή στην άσκηση των εκτελεστικών αρμοδιοτήτων που της έχουν ανατεθεί με βασικές νομικές πράξεις. Η παρούσα έκθεση εστιάζεται αποκλειστικά στις επιτροπές επιτροπολογίας. Ο αριθμός των επιτροπών επιτροπολογίας υπολογίστηκε ανά τομέα δραστηριότητας στις 31 Δεκεμβρίου 2011 (βλ. πίνακα I). Για λόγους σύγκρισης, παρατίθενται επίσης τα στοιχεία για το προηγούμενο έτος (κατάσταση στις 31 Δεκεμβρίου 2010). ΠΙΝΑΚΑΣ I – Συνολικός αριθμός επιτροπών (2011) Τομέας Πολιτικής || 2010 || 2011 Γεωργία και Αγροτική Ανάπτυξη (AGRI) || 14 || 14 Ευρωπαϊκή Υπηρεσία Καταπολέμησης της Απάτης (OLAF) || 1 || 1 Προϋπολογισμός (BUDG) || 2 || 2 Δράση για το Κλίμα (CLIMA) || 4 || 4 Επικοινωνία (COMM) || 1 || 1 Ανάπτυξη και Συνεργασία – EuropeAid (DEVCO) || 6 || 6 Οικονομικές και Χρηματοδοτικές Υποθέσεις (ECFIN) || 1 || 1 Εκπαίδευση και πολιτισμός (EAC) || 7 || 7 Απασχόληση, Κοινωνικές Υποθέσεις και Κοινωνική Ένταξη (EMPL) || 4 || 4 Ενέργεια (ENER) || 14 || 15 Διεύρυνση (ELARG) || 4 || 4 Eπιχειρήσεις και βιομηχανία (ENTR) || 30 || 31 Περιβάλλον (ENV) || 32 || 30 Υπηρεσία Μέσων Εξωτερικής Πολιτικής (FPI) || 4 || 4 Υγεία και Καταναλωτές (SANCO) || 22 || 24 Εσωτερικές Υποθέσεις (HOME) || 10 || 11 Ανθρωπιστική Βοήθεια και Πολιτική Προστασία (ECHO) || 2 || 2 Πληροφορική (DIGIT) || 1 || 1 Κοινωνία της πληροφορίας και μέσα ενημέρωσης (INFSO) || 6 || 7 Εσωτερική Αγορά (MARKT) || 13 || 13 Δικαιοσύνη (JUST) || 13 || 13 Αλιεία και Θαλάσσιες Υποθέσεις (MARE) || 4 || 5 Κινητικότητα και Μεταφορές (MOVE) || 29 || 29 Περιφερειακή πολιτική (REGIO) || 1 || 1 Έρευνα (RTD) || 6 || 6 Γενική Γραμματεία (SG) || 0 || 2* Στατιστική (ESTAT) || 8 || 8 Φορολογία και Τελωνειακή Ένωση (TAXUD) || 10 || 11 Εμπόριο (TRADE) || 10 || 11 ΣΎΝΟΛΟ: || 259 || 268 *συμπεριλαμβανομένης της επιτροπής προσφυγών (για τις ανάγκες του μητρώου επιτροπολογίας, η επιτροπή προσφυγών καταχωρίζεται ως επιτροπή υπό την αρμοδιότητα της SG)· στην πράξη, η εν λόγω επιτροπή είναι υπό τη διαχείριση όλων των ενδιαφερόμενων υπηρεσιών). Το 2011, οι επιτροπές επιτροπολογίας ήταν γενικά δυνατό να κατανεμηθούν ανάλογα με το είδος της διαδικασίας βάσει της οποίας λειτούργησαν (συμβουλευτική διαδικασία, διαδικασία εξέτασης, κανονιστική διαδικασία με έλεγχο - βλ. Πίνακα ΙΙ). Επειδή ορισμένες επιτροπές εφάρμοσαν πολλαπλές διαδικασίες, έχουν διαχωριστεί από τις επιτροπές που λειτουργούν με βάση μία μόνο διαδικασία. ΠΙΝΑΚΑΣ II - Αριθμός επιτροπών ανα διαδικασια (2011) || Είδος διαδικασίας || Συμβουλευτική || Εξέτασης || Κανονιστική με έλεγχο || Επιτροπές που λειτουργούν με περισσότερες της μιας διαδικασίες || ΣΎΝΟΛΟ: AGRI || || 11 || || 3 || 14 BUDG || 1 || 1 || || || 2 CLIMA || || || || 4 || 4 COMM || || 1 || || || 1 DEVCO || || 5 || || 1 || 6 DIGIT || || 1 || || || 1 EAC || 1 || 2 || || 4 || 7 ECFIN || 1 || || || || 1 ECHO || || 1 || || 1 || 2 ELARG || 1 || 3 || || || 4 EMPL || 1 || || 2 || 1 || 4 ENER || 1 || 8 || 1 || 5 || 14 ENTR || 7 || 4 || 5 || 15 || 31 ENV || || 5 || 4 || 21 || 30 ESTAT || || 2 || || 6 || 8 FPI || || 4 || || || 4 HOME || 1 || 4 || || 6 || 11 INFSO || || 3 || || 4 || 7 JUST || 2 || 1 || 4 || 6 || 13 MARE || || 5 || || || 5 MARKT || || 1 || 4 || 8 || 13 MOVE || 3 || 4 || 4 || 18 || 29 Ευρωπαϊκή Υπηρεσία Καταπολέμησης της Απάτης (OLAF) || || 1 || || || 1 REGIO || || || || 1 || 1 RTD || || 5 || || 1 || 6 SANCO || 1 || 10 || 1 || 12 || 24 SG || || 2 || || || 2* TAXUD || 1 || 9 || || 1 || 11 ΕΜΠΟΡΙΟ || 2 || 6 || || 3 || 11 ΣΎΝΟΛΟ: || 23 || 99 || 25 || 121 || 268 * συμπεριλαμβανομένης της επιτροπής προσφυγών. Τα στοιχεία δείχνουν ότι περίπου το 37% των επιτροπών (99 από 268) εργάστηκαν αποκλειστικά σύμφωνα με τη διαδικασία εξέτασης, ενώ μόνο το 8% των επιτροπών (23 από 268) εργάστηκαν αποκλειστικά σύμφωνα με τη συμβουλευτική διαδικασία. Ωστόσο, οι περισσότερες επιτροπές (121 από 268 ή 45%) λειτούργησαν με περισσότερες της μιας διαδικασίες. Η κατανομή ανά τομέα πολιτικής δείχνει ότι η χρήση των διαφόρων ειδών διαδικασιών ποικίλλει ανάλογα με τον τομέα πολιτικής. Ο αριθμός των επιτροπών δεν είναι ο μόνος δείκτης βάσει του οποίου αξιολογείται η δραστηριότητα στο επίπεδο της επιτροπολογίας. Ο αριθμός των συνεδριάσεων που πραγματοποιήθηκαν, καθώς και ο αριθμός των γραπτών διαδικασιών[8] που χρησιμοποιήθηκαν το 2011 μαρτυρεί επίσης την ένταση των εργασιών εν γένει, σε επίπεδο τομέα καθώς και σε κάθε επιτροπή (Πίνακας ΙΙΙ). ΠΙΝΑΚΑΣ III – Αριθμός συνεδριάσεων και γραπτων διαδικασιων (2011) || Αριθμός επιτροπών || Συνεδριάσεις || Γραπτές διαδικασίες 2010 || 2011 || 2010 || 2011 AGRI || 14 || 148 || 142 || 1 || 3 BUDG || 2 || 4 || 4 || 0 || 0 CLIMA || 4 || 15 || 14 || 3 || 0 COMM || 1 || 2 || 1 || 3 || 4 DEVCO || 6 || 28 || 17 || 44 || 55 DIGIT || 1 || 1 || 2 || 0 || 0 EAC || 7 || 17 || 18 || 50 || 52 ECFIN || 1 || 1 || 0 || 0 || 0 ECHO || 2 || 5 || 5 || 29 || 12 ELARG || 4 || 5 || 8 || 15 || 12 EMPL || 4 || 4 || 3 || 10 || 9 ENER || 14 || 19 || 13 || 3 || 2 ENTR || 31 || 56 || 56 || 35 || 32 ENV || 30 || 48 || 41 || 18 || 16 ESTAT || 8 || 16 || 14 || 8 || 6 FPI || 4 || 5 || 4 || 2 || 3 HOME || 11 || 23 || 24 || 23 || 27 INFSO || 7 || 24 || 20 || 13 || 20 JUST || 13 || 6 || 6 || 16 || 15 MARE || 5 || 11 || 9 || 6 || 11 MARKT || 13 || 34 || 18 || 14 || 12 MOVE || 30 || 60 || 53 || 13 || 12 Ευρωπαϊκή Υπηρεσία Καταπολέμησης της Απάτης (OLAF) || 1 || 2 || 3 || 1 || 1 REGIO || 1 || 9 || 5 || 0 || 5 RTD || 6 || 60 || 61 || 174 || 201 SANCO || 24 || 131 || 146 || 278 || 314 SG || 2 || - || 6* || - || 1 TAXUD || 11 || 107 || 81 || 0 || 7 ΕΜΠΟΡΙΟ || 11 || 18 || 15 || 7 || 6 ΣΎΝΟΛΟ: || 268 || 859 || 783 || 766 || 838 * συμπεριλαμβανομένων 5 συνεδριάσεων της επιτροπής προσφυγών. 2.2 Αριθμός γνωμών και εκτελεστικών πράξεων/ μέτρων Όπως και στις προηγούμενες εκθέσεις, η παρούσα έκθεση παρέχει γενικά στοιχεία σχετικά με τις επίσημες γνώμες που διατυπώνονται από τις επιτροπές και τις ακόλουθες εκτελεστικές πράξεις/μέτρα που εκδίδονται από την Επιτροπή[9]. Τα στοιχεία αυτά ποσοτικοποιούν την απτή «παραγωγή» των επιτροπών (βλ. Πίνακα IV). Συνολικά, το 2011 διατυπώθηκαν από τις επιτροπές 1. 868 γνώμες (σε σύγκριση με 1. 904 το 2010). Συνολικά, 1. 788 εκτελεστικές πράξεις/μέτρα εκδόθηκαν από την Επιτροπή (σε σύγκριση με 1. 812 το 2010). ΠΙΝΑΚΑΣ IV – Αριθμός γνωμων και εκτελεστικων πραξεων/μετρων που εκδόθηκαν το 2011 || Γνώμες || Εκδοθείσες πράξεις || Μέτρα που θεσπίστηκαν με ΚΔΕ AGRI || 271 || 271 || 1 BUDG || 1 || 1 || 0 CLIMA || 10 || 6 || 10 COMM || 6 || 5 || 0 DEVCO || 128 || 128 || 0 DIGIT || 1 || 1 || 0 EAC || 100 || 85 || 0 ECFIN || 0 || 0 || 0 ECHO || 15 || 16 || 0 ELARG || 58 || 58 || 0 EMPL || 11 || 3 || 0 ENER || 15 || 7 || 5 ENTR || 59 || 34 || 25 ENV || 55 || 14 || 35 ESTAT || 11 || 7 || 12 FPI || 2 || 1 || 0 HOME || 33 || 15 || 1 INFSO || 41 || 40 || 1 JUST || 14 || 4 || 0 MARE || 23 || 22 || 0 MARKT || 13 || 3 || 3 MOVE || 65 || 49 || 24 Ευρωπαϊκή Υπηρεσία Καταπολέμησης της Απάτης (OLAF) || 0 || 0 || 0 REGIO || 6 || 6 || 0 RTD || 206 || 200 || 0 SANCO || 625 || 574 || 46 SG || 9* || 1 || 0 TAXUD || 84 || 69 || 0 ΕΜΠΟΡΙΟ || 6 || 5 || 0 ΣΎΝΟΛΟ: || 1 868 || 1 625 || 163 * συμπεριλαμβανομένων 8 γνωμών που διατυπωθήκαν από την επιτροπή προσφυγών. 2.3 Συνεδριάσεις της επιτροπής προσφυγών Στις 29 Μαρτίου 2011, η επιτροπή προσφυγών συνεδρίασε για πρώτη φορά προκειμένου να θεσπίσει τον εσωτερικό κανονισμό της[10], σύμφωνα με το άρθρο 3 παράγραφος 7 του κανονισμού επιτροπολογίας. Η επιτροπή προσφυγών συνεδρίασε τέσσερις φορές κατά τη διάρκεια του 2011, και εξέτασε συνολικά οκτώ σχέδια εκτελεστικών πράξεων (στον τομέα της υγείας και των καταναλωτών (SANCO), τα οποία είχαν υποβληθεί από την Επιτροπή. Σε δύο περιπτώσεις, η επιτροπή προσφυγών διατύπωσε θετική γνώμη, σε 5 περιπτώσεις δεν διατύπωσε γνώμη και σε μία περίπτωση διατύπωσε αρνητική γνώμη. Στις πέντε περιπτώσεις στις οποίες δεν διατύπωσε γνώμη, η Επιτροπή αποφάσισε να εκδώσει τις εκτελεστικές πράξεις. 2.4 Χρήση της κανονιστικής διαδικασίας με έλεγχο (ΚΔΕ) Όπως αναφέρεται στο σημείο 1.2, η διαδικασία ΚΔΕ δεν επηρεάστηκε από τη μεταρρύθμιση της επιτροπολογίας το 2011. Η εν λόγω διαδικασία δεν μπορεί πλέον να χρησιμοποιηθεί για τη νέα νομοθεσία, αλλά εξακολουθεί να εμφανίζεται σε πολλές από τις ήδη υφιστάμενες βασικές πράξεις και θα συνεχίσει να εφαρμόζεται βάσει των εν λόγω πράξεων, έως ότου αυτές τροποποιηθούν επίσημα. Ο αριθμός των εκτελεστικών μέτρων που εκδόθηκαν το 2011 με ΚΔΕ ανέρχεται σε 163 (βλ. Πίνακα IV). Το 2011, το δικαίωμα της αρνησικυρίας ασκήθηκε σε δύο περιπτώσεις: – Τον Μάιο του 2011, το Συμβούλιο αντιτάχθηκε στην έκδοση σχεδίου οδηγίας της Επιτροπής για την τροποποίηση της οδηγίας 98/79/ΕΚ του Ευρωπαϊκού Κοινοβουλίου και του Συμβουλίου για τα ιατροτεχνολογικά βοηθήματα που χρησιμοποιούνται στη διάγνωση in vitro. Ως εκ τούτου, το σχέδιο του μέτρου δεν εκδόθηκε. Η Επιτροπή εξέδωσε αναθεωρημένο μέτρο στις 20 Δεκεμβρίου 2011 (ΕΕ L 341/50 της 22.12.2011). – Τον Οκτώβριο του 2011, το Συμβούλιο αντιτάχθηκε στην έκδοση σχεδίου οδηγίας της Επιτροπής για την τροποποίηση της οδηγίας 2009/43/ΕΚ του Ευρωπαϊκού Κοινοβουλίου και του Συμβουλίου όσον αφορά τον κατάλογο προϊόντων συνδεόμενων με τον τομέα της άμυνας. Ως εκ τούτου, το σχέδιο του μέτρου δεν εκδόθηκε. Η Επιτροπή εξέδωσε αναθεωρημένο μέτρο στις 22 Μαρτίου 2012 (ΕΕ L 85 της 24.3.2012, σ. 3). Συγκριτικά, το 2010, το Ευρωπαϊκό Κοινοβούλιο άσκησε μόνο σε μία περίπτωση το δικαίωμα αρνησικυρίας που διαθέτει όσον αφορά σχέδια μέτρων, ενώ το Συμβούλιο σε δύο περιπτώσεις. ΠΙΝΑΚΑΣ V – Αριθμός εκτελεστικων μέτρων που θεσπίστηκαν σύμφωνα με την κανονιστική διαδικασία με έλεγχο (ΚΔΕ) (2011) || Μέτρα που εκδόθηκαν με ΚΔΕ || Το ΕΚ αντιτάχθηκε στην έκδοση σχεδίων μέτρων με ΚΔΕ || Το Συμβούλιο αντιτάχθηκε στην έκδοση σχεδίων μέτρων με ΚΔΕ AGRI || 1 || 0 || 0 BUDG || 0 || 0 || 0 CLIMA || 10 || 0 || 0 COMM || 0 || 0 || 0 DEVCO || 0 || 0 || 0 DIGIT || 0 || 0 || 0 EAC || 0 || 0 || 0 ECFIN || 0 || 0 || 0 ECHO || 0 || 0 || 0 ELARG || 0 || 0 || 0 EMPL || 0 || 0 || 0 ENER || 5 || 0 || 0 ENTR || 25 || 0 || 1 ENV || 35 || 0 || 0 ESTAT || 12 || 0 || 0 FPI || 0 || 0 || 0 HOME || 1 || 0 || 0 INFSO || 1 || 0 || 0 JUST || 0 || 0 || 0 MARE || 0 || 0 || 0 MARKT || 3 || 0 || 0 MOVE || 24 || 0 || 0 Ευρωπαϊκή Υπηρεσία Καταπολέμησης της Απάτης (OLAF) || 0 || 0 || 0 REGIO || 0 || 0 || 0 RTD || 0 || 0 || 0 SANCO || 46 || 0 || 1 SG || 0 || 0 || 0 TAXUD || 0 || 0 || 0 ΕΜΠΟΡΙΟ || 0 || 0 || 0 ΣΎΝΟΛΟ: || 163 || 0 || 2 3. Λεπτομερείς πληροφορίες για τις δραστηριότητες των επιτροπών Στο έγγραφο εργασίας που συνοδεύει την παρούσα έκθεση παρέχονται λεπτομερείς πληροφορίες για τις εργασίες των επιμέρους επιτροπών κατά το 2011, κατανεμημένες βάσει των σχετικών υπηρεσιών της Επιτροπής. [1] ΕΕ L 55 της 28.2.2011, σ. 13. [2] Απόφαση 1999/468/EΚ του Συμβουλίου της 28ης Ιουνίου 1999 (ΕΕ L 184 της 17.7.1999, σ. 23), όπως τροποποιήθηκε από την απόφαση 2006/512/EΚ του Συμβουλίου (ΕΕ C 255 της 21.10.2006, σ. 4). [3] Εκτός από άκρως εξαιρετικές περιπτώσεις που αναφέρονται στο άρθρο 7 του κανονισμού επιτροπολογίας. [4] Αλλά βλ. υποσημείωση αριθ. 3. [5] Με εξαίρεση τα οριστικά πολυμερή μέτρα διασφάλισης (άρθρο 6 παράγραφος 4 του κανονισμού επιτροπολογίας). [6] ΕΕ C 206 της 12.7.2011, σ. 11. [7] Για περισσότερες λεπτομέρειες, βλ.: http://ec.europa.eu/transparency/regexpert/faq.cfm?aide=2. [8] Η ψηφοφορία μπορεί να λάβει χώρα είτε σε τακτική συνεδρίαση της επιτροπής, είτε, σε δεόντως αιτιολογημένες περιπτώσεις, με γραπτή διαδικασία, σύμφωνα με το άρθρο 3 παράγραφος 5 του κανονισμού επιτροπολογίας. [9] Σημειωτέον ότι μπορεί να υπάρχουν αναντιστοιχίες μεταξύ του αριθμού των γνωμών και του αριθμού των εκτελεστικών πράξεων/μέτρων στη διάρκεια οποιοδήποτε έτους. Οι λόγοι για τις αναντιστοιχίες αυτές επεξηγούνται στην εισαγωγή του συνοδευτικού εγγράφου εργασίας της Επιτροπής. [10] ΕΕ C 183 της 24.6.2011, σ. 13.